
O Volapükaflens Valópo! 


Dist vü Volapük e püks netik binon, das püks netik no binons fasiliks 
ad lárnón, bi dalabons nenomotis so módikis, noe tefü gramat, abi tefü 
vódastok. Ven vilob tuvón vódi nepesevól, samo in Deutünapük, mutob 
sukón oni in vódabuk gretik. 


Volapük no dalabon fikuli somik. Neodob te sukón vulavódi, e de 
vód at kanob stukón vódi tefik ma noms tikavik. 


Ven logoy vódabuki obas sleniki, sagoy: Vëdabuk at no kanon 
ninükón vàdis saidik ad gudiko notodón belifotis valik menefa. — Vódabuk 
püka obik binon vo gretikum! 


Ekó buüd püka mekavik. Bi sevobs konfidiko ad fomón vódi bal de 
vd votik, e bi sit legudik foyümotas e poyümotas leadon obes votófün sinifi 
vódas ad kotenükón neodis pükik obas, no neodobs spadi lemàdik in vódabuk. 
Votaflano stuk vódas nulik binon äs ventür stigedól. 


Dub atos pakuradobs ad gudiko suemön sinifi vódas, kelis gebobs. 
Jenófo módikans no suemons sinifi vódis pluuneplu módikis; ab ven stukoy 
vódis, mutoy suemón sinifi otas, voto vód pejafól no obinon vód gudik. 
Danü vódastok smalikum Volapüka, pót nulik somik palofon obes in tef at. 
Gramat tikavik e vódastok nomik vo binon bened gretik obes. 


Valikosi Gudikün Oles ed Olikanes 


sedom 

TIKAV E GRAMAT 
fa hiel John Redgwell 


Sagoy, das Volapük e Sperantapük binons püks tikavik. 
Fümiko binons tikavikums ka püks netik. Tefü püks at, leno mógos 
fomón vódis tikaviko ma vil. Tefü Volapük e Sperantapük binos 
teoriko mógik ad dunón osi, ab jenófo-li? 


Cedü ob, igo Sperantapük binon pük gebófa, do tikavikum 
ka, samo, Linglánapük.  Fomoy setis ma mods gebófik - neai 
datikoy onis ma noms tikava. Samo, sagoy: ,La hundo chasas la 
katon," ma fom gebófik in püks netik. Bi, ma el Zamenhof, te tikav 
fümeton nomis Sperantapüka, kanoy sagón: ,La hundo iras chase 
alla kato.” In poed geboy fomis somik, ab in pük aldelik spikoy ma 
kósóms dagetól. 


Ma noms Sperantapüka daloy mekón gramatafomi seimik se 
gramatafom votik seimik, samo kanoy mekón várbi se subsat. 


In pük at, ye, no kósómiko mekoy prápodis se vóds votik, äs 
in Volapük. Sperantapükan in leklub obsik àmobom, das sótoy 
mekón prápodis sádunólo finotis gramatik, samo: ,okaz festo," 
(pótü zà). Lesagom, das atos binos ma noms ela , Fundamento". 
Nek ye gebon fomis at, igo in grup obsik! Spikoy ma noms kósóma, 
bi gramat binon kósóm, e no tikav! 


In Sperantapük daloy gebón yümotis as stabavóds nesekidik, 
samo: ,ajho" = objekto (din, yeg), ,ilo" = instrumento (stum). No ye 
daloy dunón osi in Volapük! Tikaviko daloyóv sagón, samo: 
»Labob otis (= dinis) módik in cem obik," u: ,Kipom ómis (= stumis) 
okik in garad." (If jenófo geboy fomis at, kodosóv kofudi ko vóds 
votik!) 


Igo in püks ,tikavik" gramat sekidon de geb e gebóf. Pük 
nonik binon fuliko tikavik. Pük jenófik binon jafots geba. Demü 
atos, püks bevünetik binons püks jenófik. 

BUK TEFÜ HIEL JOHANN SCHMIDT 





Ekó pened, keli egetob de Cifal. Penom sókólosi : 


„BÜ brefüp ereidob in gased sperantapükik : „La Ondo” (nüm 2 
atyela) dó buk tiádü : 


Schmidt, Johann. ,Volapük-Bibliographie/Neu herausgegeben und mit 
einem Vorwort von Reinhard Haupenthal versehen - Saarbrücken; 
Edition Iltis, 2008, 75 Seiten (Schriften zur Esperantologie und 
Interlingvistik; Heft 5). 


Binon bibliograf Cifala Johann Schmidt (1898-1977) tefü buks 941 e 
gaseds 124.  Dabinon i fonun, in kel sól Haupenthal nabófodónuom 
stadi anuik Volapükava su pads fol." 


Jinos obe, das buk lópik olabon nitedi pro Volapükaflens. 
LA “x LA ~x x N “x N x x 
Nu ekö tikods ömik fa el Johann Schmidt : 


„Ün tumyel teldegid kanoy bo nog vemo dotön, das mens valik 
Stralopa, Frikopa, Siyopa e Meropa, igo Yuropa, olabons-la seimüpo 
fägi ad dalärnön pükis tel. Pak yufapüka somik osekidon lediniko de 
neod tefik u de dalab kuliva semik. Kodü atos daloy kludön, das, 
nemu ünü tim lunik, yufapük at oslopükon oke te dili ut menefa, kel 
pluuneplu oreafon ini kosäd bevünetik. 


Dido dil ebo at menefa ogretikumon ün yel alik. Ibä benoseks kaenik 
nämädik ün nutim ekobükons menefi somo, das lif bevünetik ya 
komädon in räyuns mödik as din klülik.” 

x x LA x x L4 x N LA x 


Eküpetob, das mens labü mon mödik plonons ai. Ab utanes, kels 
dalabons nosi, nos defon. (Saludan John Vianney (1786-1859) 

O LOK! O LOK! 
fa hi nk Roger 





,Süló! bos fefik negideton is!"  àvokádof jiiel Cindy saido 
laodiko ad koedón lilón matani.  ,Kómolód! Xamolód loki at. No 
kredob logis oba." 


Hiel James áxánom levifiko tridemi jü banacem ad yufón. ,Kis 
jenos-li?" asákom, nennatemiko. 


,Elogob ini lok ebo anu, e sevol-li, kisi alogob? Fronis! Kanol- 
li fomálón osi ole? Moni liomódotik epelobs ad dalabón lokis 
lekaenavik at, kels jonons logodi kuratiko äsä viloy logón oni?  Vilob, 
das xamoy dini at! o James, ed if no kanoy gudükumón oni, flagob 
gepeli. No kanob sufálón atosi." 


,Leadolós obe logón oni, begó!" ásagom.  Axamom magodi 
matana in lok ed áfronükom flomi. „Ekö bisarikos. Balido átikob, das 
lok no gudiko äjäfidon, ed àjonon magodi jenófik ola. Ab no. Jenófo 
frons, kelis jonon, binons badikums ka frons jenófik. Seko program 
jäfidon nog, ab no verátiko." 


„Kanol-li kleilükón atosi obe? 


El James álemufükom kapi. „Ba jáfidatup seimik. U ba 
ekenüdranádoy ini sit it. Loks at dalabons vüyümádi radionik ko 
fabrikan ad getón menodotis äsi nátükami sunádiks. Ba kanayans 
ömik ánüdranádoms ini sit. — Okoedob nátükón oni, o lófáb! No 
kudolós dó atos. Glómolós fronis at, begó! No binons so nejóniks." 


,Kanobàv glómón onis if no ákanob logón onis. Ed atos, no 
&binon-li zeil obsik remólo lokis at patikün? No mutobs sufálón atosi, o 
James!" 


„Ojäfikob me sákád at," ápromom ofi. „No kudolós, begó!" 

El James àtelefonom matane dü koledapaud. „O löfäb! 
Etuvob defi tefü lok. No binon jäfidatupi; nek enüdranädon ini sit, e 
program jäfidon legudiko. Säkäd binon votikos.” 


„Kisi sagol-li obe, o James? 


,Etuvob, das el „Morning Beauty," sevabo: kompenät, kel 
äfabrikon lokis patikün, peselon kompenäte votik: ele „Cream 
Weaver." Kompenät at binon bal mätedanas in dustod jónamedas. 
Kanol-li suemón utosi, kel jenos, o lófáb? 


,Vilol-li sagón, das geboy lokis at ad fódón canis lónik äs, samo, 
fabrikoti lónik froniradóma? No kanoy dunón atosi, no-li?" 


„Si! Jenófo kanoy dunón osi. No plu pabligoy fa baláds seimik 
nemü el „Morning Beauty." 


„Seko, kisi odunobs-li anu? ^ Omojedobs-li lokis, u no plu 
ologobs-li obis in ons? Din bal, keli fümo no odunob, obinon ad 
kevobón ko disin kompenáta e remón fladis módik froniradóma." 


„Ab frons, kelis logol no binons vo jenófiks. Pidob vemo osi, o 
lófáb, ab omutobs sufálón dini at. 


,Niludob, das väl obas pemiedükon. ^ Omutob mebón obi ai 
dónu, das frons at jenófo no dabinons.  Nespál kion mona!  Binosóv 
leigo lonófik ad labón nog lokis büik obas." 


,Gidetol vo," ásagom el James, „eremobs atis, seko kikodo no 
gebobs-li onis? 


e > 9 e e o >o 9 o 9 9 o 


Pos vigs ómik el Cindy älogof ini lok ed áküpedof, das mal nonik 
fronas áreton, kelis jünu iplópof ad nedemón. Ye logod ofa álogoton 
lepaelik. Ti áluvokàdof matane utosi, kelos bo ijenos, sosus àdasevof. 
oti. 

,Niludob, das Kkompenát deatikjónamedas et eselon eli 
„Morning Beauty" ebo anu dustode solabedas," átikof. 


Too &kotenof, das frons oka ábinons mo, if no cütams teda. 


So Xo X w te Ws qq 
NEN TIÀD 


Etomofs obi vemo, 

Evutükofs obi nen tik; 
Semans dub löf okas, 
Votans dub het oksik. 


Evenenofs bodi oba, 
Egifofs vini venenik; 
Semans dub löf okas, 
Votikans dub het oksik. 


Petomöls, zunöls, glumäliks: 

Ofs, kels älöfofs obi muiko. 

Jiats neai ähetofs obi, 

E neai älöfofs fäkiko. 
(Heinrich. Heine) 

POKAGLOKIL OBA (TUVEDOT) 





Adelo, düp verátik poszedelo binon minuts degmäl bü düp 
kilid, ab düp, keli jonon pokaglokil nulik oba binon minuts degmál 
pos düp kilid. 

POYÜMOTS NEKÓSÓMIK 
Sevols-li disti vü poyümots -ER ed -AG? 


El -AG sinifon: labi/dalabi/dabini/módoti pluuneplu bundaniki, 
samo: 


herag (dalab bundanik herema) 
klifag (módot bundanik klifas) 
vatag (mödot bundanik vata) 
monag (dalab bundanik mona) 
lefogag (dabin bundanik lefogas) 
klotag (dalab bundanik klotas) 


dasteifag (labi bundanik dasteifas) 
Tefü -AG kikavód binon : BUNDAN. 


Votaflano, poyümot -ER sinifon te : kipädami pluuneplu gretiki, 
samo: 


feriner, lalkoholer, sulfiner, saler, loxiner, venener, jueger 


Dist säsantik vü poyümots tel at binon, das poyümot -AG pagebon 
ad jonön BUNDANI; Poyümot -ER pagebon ad jonön cifo 
KIPADAMI metalas, medinas, kiemodas. 


Ás büo, kanoy fomón vódis gramatik difik. Ekó sets ómik: 


Man yunik binom heragik; 

Jueger drinoda no binon tu mödik; 

Vom liegik binof klotagiko küpádik: 

If slugol melavati igo nemódiki dü svim, no odotol dó 
saler ota. 

Monagan ágivom legivotis jónik famülanes; 

Lalkoholer viskida kodon ofe stomágadolis; 

Dasteifag binon suvo mastan módikanas. 

No natemom gudiko bi lutaloxiner binon nesaidik. 


Repo opa 


am m 

VENTÜRS ELA „VUK? (2) 

E nim seledik, 
blibon-li is? 


ola egerol 
de lefat. 


